CELEX: 62015CN0399
Language: da
Date: 2015-07-23 00:00:00
Title: Sag C-399/15 P: Appel iværksat den 23. juli 2015 af Vichy Catalán, S.A. til prøvelse af kendelse afsagt af Retten (Tredje Afdeling) den 25. juni 2015 i sag T-302/15 — Vichy Catalán mod KHIM — Hijos de Rivera (Fuente Estrella)

7.12.2015   
            
            
               DA
            
            
               Den Europæiske Unions Tidende
            
            
               C 406/13
            
         Appel iværksat den 23. juli 2015 af Vichy Catalán, S.A. til prøvelse af kendelse afsagt af Retten (Tredje Afdeling) den 25. juni 2015 i sag T-302/15 — Vichy Catalán mod KHIM — Hijos de Rivera (Fuente Estrella)
   (Sag C-399/15 P)
   (2015/C 406/14)
   Processprog: spansk
   
      Parter
   
   
      Appellant: Vichy Catalán, S.A. (ved abogado R. Bercovitz Álvarez)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Hijos de Rivera (Fuente Estrella)
   
      Appellanten har nedlagt følgende påstande
   
   
               —
            
            
               Den anfægtede kendelse ophæves, idet den erstattes af en afgørelse om at antage det af denne part anlagte søgsmål ved Retten i sag T-302/15.
            
         
               —
            
            
               Harmoniseringskontoret og Hijos de Rivera (Fuente Estrella) tilpligtes at betale omkostningerne ved nærværende appel.
            
         
      Anbringender og væsentligste argumenter
   
   Rettens (Tredje Afdeling) kendelse om afvisning af søgsmålet er retsstridig af følgende grunde:
   
               1.
            
            
               Tilsidesættelse af artikel 45 i statutten for Domstolen (intet retstab, når det godtgøres, at der foreligger omstændigheder, som ikke kunne forudses, eller force majeure) i to henseender
               
                           a.
                        
                        
                           Kendelsen blev afsagt, uden at parten fik reel tid til at godtgøre de omstændigheder, som ikke kunne forudses, eller force majeure, og som forsinkede fremsendelsen af et eksemplar i papir af stævningen, hvilket har medført, at min klient ikke har kunnet forsvare sig.
                        
                     
                           b.
                        
                        
                           Der foreligger i denne sag omstændigheder, som ikke kunne forudses.
                        
                     
         
               2.
            
            
               Artikel 43, stk. 6, i procesreglementet blev ikke fortolket korrekt.
            
         
               3.
            
            
               De nye bestemmelser i procesreglementet, der trådte i kraft den 1. juli 2015, blev til skade for appellanten anvendt med tilbagevirkende kraft på situationer, som burde have været omfattet det tidligere procesreglement.